Barbara Thalheim (gebore 5 September 1947 in Leipzig) is 'n Duitse sangeres en liedjieskryfster wat haar loopbaan in die Duitse Demokratiese Republiek (DDR) begin het. Barbara Thalheim is die dogter van 'n Duitse kommunis wat in 1933 na Afrika en Frankryk geëmigreer het en later aan die NS-bewind se geheime staatspolisie (Gestapo) uitgelewer is. Hy is drie jaar lank in die konsentrasiekamp Dachau geïnterneer en was ná die Tweede Wêreldoorlog in verskeie kulturele instellings in die DDR werksaam. Barbara Thalheim het 'n opleiding as sangeres in die DDR se Sentrale Ateljee vir Vermaakkuns (Zentralen Studio für Unterhaltungskunst der DDR) en aan die Berlynse Skool vir Musiek «Hanns Eisler» (met Wolfram Heicking as dosent) ontvang. Sy het twee kinders en woon in Berlyn.